
Manastirea Dealu - istoria capului voievodului Mihai Viteazul 
 
Pentru a vizita manastirea trebuie sa ajungeti mai intai in 
Targoviste. Pornind de la Turnul Chindiei, pe soseaua Calea 
Domneasca, in cateva minute cu masina se ajunge la baza unui 
deal. Dupa ce urcati serpentinele line ajungeti pe locurile in 
care meşterii voievodului Radu cel Mare au ridicat acum mai 
bine de 500 de ani o măreaţă ctitorie ce a înfruntat veacurile, 
rămânând semeaţa pe dealul de la care şi-a luat şi numele. De 
fapt, unii cercetatori sustin ca ea ar fi fost ctitorita de catre 
urmasii lui Vlad Dracul, deoarece cand acesta a fost ucis in 
1446 ar fi fost ingropat in acest loc, numit "gropnita 
Draculestilor". Manastirea, ocrotita de Sfantul Ierarh Nicolae, 
a fost zidita din temelie intre anii 1499-1508 de catre 
voievodul Radu cel Mare. Biserica a fost zugravita mai tarziu 
de catre Neagoe Basarab. 
Aleea care duce la manastire este foarte ingrijita, ca si gradina 
manastirii. Foarte multe flori, gazon ingrijit. In curtea 
manastirii se afla paraclisul, o biserică de mici dimensiuni, 
chilii cu coridoare largi, o terasa de unde se poate vedea orasul 
Targoviste, apartamentul patriarhal, turnul clopotnita. Istoria 
acestei manastiri cuprinde nume foarte importante ale istoriei 
noastre: Radu Voda cel Mare, Vladut Voievod, Neagoe 
Basarab, Vlad cel Tanar, Radu cel Mare, Vlad Vintila 
Voievod, Alexandru al II lea, Mihai Viteazul, Matei Basarab, 
Constantin Brancoveanu, mitropolitul Dionisie Lupul, 
voievodul Gheorghe Bibescu. 
Un moment important din viata manastirii a fost cel de la 
sfarsitul Primului Razboi Mondial cand a fost readus cu mare 
alai capul lui Mihai Viteazul. Dupa uciderea Voievodului pe 
campul de lupta de la Campia Turzii, paharnicul Turturea a 
adus pe ascuns capul lui Mihai Viteazul si l-a depus la 
manastire. In 1904, Grigore Tocilescu a luat initiativa 
depunerii capului intr-un chivot din bronz masiv. In 1912, la 
initiativa lui Nicolae Iorga, s-a construit actualul sarcofag din 
marmura, odata cu cel al lui Radu cel Mare. In noiembrie 
1916, din cauza apropierii trupelor germane, N. Iorga a dat 
ordin sa fie dus capul la Mitropolia din Iasi. In anul urmator 
acesta e dus in Crimeea de unde este readus in noiembrie 1918 
la Iasi. In august 1920 capul este readus cu trenul regal, de la 
Iasi la Targoviste, unde ajunge pe data de 25 august si este 
depus in sarcofag, in prezenta regelui Ferdinand, deasupra 
fiind asezata piatra de mormant cu inscriptia lui Nicolae Iorga. 
In gradina manastirii, ca si la intrare, se poate vedea o 
frumoasa statuie ecvestra ridicata in cinstea voievodului. 
In cladirile ce apartineau manastirii au functionat de-a lungul 
timpului diferite institutii, cum ar fi: un lagar pt. un 
detasament de prizonieri turci; Scoala divizionara de ofiteri; 
Depozitul de arme al armatei; Scoala copiilor de trupa, iar din 
1912, la initiativa lui Nicolae Filipescu, aici a luat fiinta un 
liceu militar. 
La mănăstirea Dealu au apărut primele tipărituri româneşti 
astfel ca isi leaga numele de aparitia primei carti din Romania 
si organizarea celui de-al patrulea centru tipografic european 
de litera chirilica, prin patronajul voievodului Radu cel Mare 
si actiunea calugarului carturar Macarie. 
Puteti primi orice informatie dorita de la maicutele de la 
manastire sau puteti cumpara brosuri(de unde m-am inspirat si 
eu pentru unele date relatate aici) si suveniruri de la magazinul 
de la intrarea in complex sau din incinta bisericii. 
 
 
